ตอนนี้ไปหาคุณแจ้งว่าเป็นปลายและสาทอักเสบและรับยามาทาน จำเป็นต้องไปสแกนสมองไหมค่ะ
สวัสดีครับถ้าไปพบแพทย์มาแล้ว และแพทย์วินิจฉัยว่า อาการปากเบี้ยว เกิดจากปลายประสาทที่มาเลี้ยงหน้าอักเสบ ก็แสดงว่าไม่น่าจะมีอาการชาหรืออ่อนแรงในอวัยวะอื่น (เช่น แขนขา) ดังนั้น หากยังสามารถขยับแขนขาได้ปกติ และมีแต่อาการหน้าเบี้ยวอย่างเดียว และแพทย์ได้ตรวจร่างกายแล้ว ก็ไม่มีความจำเป็นต้องตรวจสแกนสมองครับ เพราะไม่มีความจำเป็น เนื่องจากอาการปลายประสาทอักเสบจะมีผลเฉพาะที่เส้นประสาทที่มาเลี้ยงกล้ามเนื้อหน้าโดยตรง ทำให้กล้ามเนื้อใบหน้าเป็นอัมพาตจนเห็นเป็นปากเบี้ยวดังกล่าว แต่สมองส่วนอื่นยังปกติครับ ซึ่งสาเหตุโรคนี้ยังไม่แน่ชัด แต่มีรายงานว่าอาจเกิดจากการติดเชื้อไวรัสบางชนิดครับ ดังนั้น ขอแนะนำให้รับประทานยาตามที่แพทย์สั่ง และไปตรวจดูอาการตามนัดที่แพทย์แนะนำครับอย่างไรก็ดี หากมีอาการชาหรืออ่อนแรงในส่วนอื่นๆ (เช่น แขนขา) เพิ่มเติม ก็ควรพบแพทย์เพื่อตรวจรักษาอีกครั้งครับ